Diari Oficial de la Generalitat Valenciana


Sumari del DOGV 868, del 14-07-1988 (1988/811642)

ORDRE de 9 de maig de 1988, de la Conselleria de Cultura, Educació i Ciència, per la qual s'autoritza el cessament progressiu d'activitats de la secció de Formació Professional de Gata de Gorgos (Alacant) que depèn de l'Institut de Formació Professional de Denia (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/09/(5)/dof/vci/html**

### Dades del document

Número de DOGV
:   868

Data del DOGV
:   14-07-1988

Secció del DOGV
:   DISPOSICIONS GENERALS

Número del document
:   1988/811642


Data del document
:   09-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de maig de 1988, de la Conselleria de Cultura, Edudació i Ciència, per la qual s'autoritza el cessament progressiu d'activitats de la secció de Formació Professional de Gata de Gorgos (Alacant) que depén de l'Institut de Formació Professional de Dénia (Alacant).  
Vista la proposta que els Serveis Territorials de Cultura i Educació d'Alacant han elevat en sol·licitud de cessament progressiu d'activitats de la Secció de Formació Professional de Gata de Gorgos (Alacant), que depèn de l'Institut de Formació Professional de Dénia (Alacant).  
Vist que aquesta Secció de Formació Professional va estar creada per l'Ordre de 25 de maig de 1982, per a impartir els ensenyaments corresponents al Primer Grau de Formació Professional en les Rames de Fusta i Perruqueria.  
Atès que, durant el funcionament d'aquesta Secció de Formació Professional s'ha observat un descens de la demanda real de llocs escolars per a les Professions de Fusta i Perruqueria, d'acord amb els informes i les propostes que el Servei Territorial de Cultura i Educació d'Alacant i la Direcció General d'Ordenació i Innovació Educativa han emès, i atès que les necessitats educatives de Formació Professional queden suficientment cobertes perquè hi ha un Institut d'FP i una Secció en Dénia i Xàbia respectivament, amb capacitat suficient per a satisfer la matrícula educativa en el nivell corresponent a aquesta classe d?ensenyament.  
Fent ús de les atribucions que em confereix l'article 35 de la Llei de la Generalitat Valenciana 5/83, de 30 de desembre de Govern Valencià,  
ORDENE:  
Article primer  
Autoritzar, d'acord amb els informes emesos, el cessament progressiu d'activitats, a partir del pròxim curs acadèmic 1988/89, la Secció de Formació Professional de Gata de Gorgos (Alacant), que depèn de l'Institut de Formació Professional de Dénia (Alacant).  
Article segon  
Durant el curs acadèmic 1988/89 només s'impartiran en aquesta Secció els ensenyaments de Fusta i Perruqueria corresponents al Segon Curs de Primer Grau, i quedaran en conseqüència, extingides definitivament a partir de la finalització d'aquest curs acadèmic 1988/89, les activitats de la Secció de Formació Professional de Gata de Gorgos (Alacant), i nul·la i sense efectes l'Ordre Ministerial per la qual va estar creada.  
DISPOSICIO FINAL  
La present Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 9 de maig de 1988.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI